cyanic-selkie/wikianc huggingface dataset:
David Whitmer
Vuonna 1837 Whitmer erotettiin yhdessä Oliver Cowderyn kanssa Myöhempien aikojen pyhien Jeesuksen Kristuksen kirkon jäsenyydestä. Syynä oli heidän ja Smithin välillä puhjennut riita kirkon johtajuudesta, joka puolestaan oli seurausta Smithin Kirtlandissa, Ohiossa perustaman pankin konkurssista, jossa Whitmer monien muiden pyhien lailla menetti rahansa. Smithille uskolliset pyhät ajoivat Whitmerin pois kaupungista ja ryöstivät hänen omaisuutensa. Katkeroitunut Whitmer vaati hyvitystä useissa eri oikeusasteissa. Samalla hän aloitti kampanjan Smithiä ja kirkon johtoa vastaan. Hän vetosi asemaansa Mormonin kirjan todistajana ja selitti, että hänellä oli aivan yhtä selkeä todistus Smithin jumalattomuudesta kuin Mormonin kirjan henkeytyksestäkin.
Joseph Smithin murhan jälkeen 1844 useat kirkon johtavissa asemissa olevista viranhaltijoista katsoivat olevansa Smithin oikeudenmukaisia seuraajia. Heidän joukossaan olivat Brigham Young ja Sidney Rigdon. Rigdonin johtama kirkko ajautui kuitenkin pian hajaannukseen, ja vuoden 1847 aikana useat hänen seuraajistaan, mukaan lukien entinen apostoli William E. M'Lellin, kääntyivät Whitmerin puoleen ja pyysivät häntä nousemaan kirkon johtajaksi. He vetosivat Smithin vuoden 1834 määräykseen Whitmeristä kirkon johtajana. M'Lellinin pyynnöstä Whitmer suostui muodostamaan uuden yhteisön, Kristuksen kirkon (whitmeriläiset) Kirtlandissa, Ohiossa. Hän ei kuitenkaan noussut kirkon johtoon, ja liike hajaantui nopeasti.
Oliver Cowdery, joka oli tehnyt sovinnon Brigham Youngin kanssa ja liittynyt hänen seuraajiinsa, otti näihin aikoihin yhteyttä Whitmeriin. Cowdery oli tavannut Youngin Winter Quartersissa, Nebraskassa, tunnustanut Youngin kirkon johtajaksi ja kastettu uudelleen jäseneksi. Cowdery matkusti Richmondiin, Missouriin tapaamaan Whitmeriä ja yritti taivutella tämän muuttamaan Utahiin ja palaamaan kirkon jäseneksi. Cowdery sairastui Whitmerin luona tuberkuloosiin ja kuoli vuonna 1850. Whitmer ei koskaan palannut Youngin johtaman Myöhempien aikojen pyhien liikkeen jäseneksi.
Toini Havu
Henkilökohtainen elämä
Havun isä oli Turun hovioikeuden varapresidentti Johan Viktor Havu, äiti Sigrid Blomström. Hänen puolisonsa oli insinöörikommodori Martti Ollikainen. Hänen nuorempi veljensä oli kääntäjä Teijo Havu. Toini Havun tytär on muun muassa tietokirjailijana, kääntäjänä ja toimittajana työskennellyt Elina Hytönen.
David Whitmer
Vuonna 1876 Whitmer aktivoitui jälleen ja toisti väitteensä, jonka mukaan hän oli Joseph Smithin seuraaja. Hän perusti nimeään kantavan Kristuksen kirkon (whitmeriläiset) uudelleen. 1887 Whitmer julkaisi pamfletin nimeltä An Address to All Believers in Christ, jossa hän uudisti todistuksena Mormonin kirjan henkeytyksestä ja aitoudesta. Hän kuitenkin kiisti Youngin johtaman kirkon legitimiteetin. David Whitmer kuoli kotonaan Richmondissa 25. tammikuuta 1888. Hänen perustamansa kirkko säilyi 1960-luvulle.
Martin Harrisin kuoltua 1875 David Whitmer oli viimeinen elossa oleva Mormonin kirjan todistaja 13 vuoden ajan. Useat tiedotusvälineet halusivat haastatella häntä, samoin kuin monet USA:n itäosiin lähetetyt mormonilähetyssaarnaajat. Whitmeristä tuli kaikkein haastatelluin Mormonin kirjan kolmesta todistajasta. Hän ei koskaan kiistänyt todistustaan Mormonin kirjasta.
Taste of Love
Julkaisu
K-pop albumien tapaan CD-julkaisusta julkaistiin useita keräilykappaleita, joissa on joukko satunnaisia elementtejä. Albumeissa on muun muassa 76-sivuinen valokuvakirja ja valokuvakortteja.
Live-esitykset
pienoiskuva|”Alcohol-Free” singlen logo Yhtye esitti kappaleen ”Alcohol-Free” The Ellen DeGeneres Showssa 9. kesäkuuta.
Vastaanotto
Julkaisupäiväänsä mennessä albumia oli ennakkotilattu yli.
Taste of Love nousi 6. sijalle Billboard 200 -listalla myynnillä. Albumi nousi ensimmäiseksi Billboardin albumilistalla. Albumi nousi 20. sijalle Suomen virallisella listalla.
”Alcohol-Free” -kappaleen musiikkivideo saavutti 100 miljoonaa katselua YouTubessa ollen yhtyeen 18. musiikkivideo, joka ylittää tuon määrän.
Elena Satine
Elena Marié Satine (s. 24. marraskuuta 1987 Tbilisi, Georgia) on yhdysvaltalainen näyttelijä. Hän on sukujuuriltaan georgialainen ja vietti lapsuutensa Mustanmeren rannikolla Sotšissa, Venäjällä.
Satinen äiti oli oopperalaulaja, entinen näyttelijä ja malli, ja hänen isänsä työskenteli tekstiiliteollisuudessa. Satine aloitti viihdeuransa jo kuusivuotiaana, kun hän esiintyi Mikki Hiiren kerhotalon kaltaisessa georgialaisessa lapsinäyttelijöistä koostuvassa ryhmässä nimeltä Nergebi. Yhdeksänvuotiaana hän oli Kinotavr-festivaalin nuorin esiintyjä. Ollessaan äitinsä mukana tämän työmatkalla New Yorkissa Satine meni koe-esiintymään Professional Performing Arts Schooliin. Hän sai paikan ja valmistui koulusta 16-vuotiaana. Hän jatkoi vielä tämän jälkeen teatteriopintoja ja sai neljän vuoden opiskelijadiplomin Moskovan taiteellisen teatterin kouluun. Myöhemmin hän opiskeli Royal Academy of Dramatic Artissa Englannissa.
Keväällä 2014 Satine esiintyi ABC-kanavan S.H.I.E.L.D. Agenteissa asgardilaisena Lorelei-lumoojattarena, minkä jälkeen hän sai roolin Louise Ellisinä saman kanavan draamasarjasta Kosto. Hänet kiinnitettiin sarjan vakinäyttelijäksi tammikuussa 2015, mutta sarja päättyi jo samana keväänä.
Helmi Hollström
Helmi Marleena Hollström (s. 31. joulukuuta 2001) on juontaja ja laulaja. Hän juonsi Pikku Kakkosta. Hän on esiintynyt myös televisio-ohjelmissa Talent Suomi ja The Voice Kids.
Ura
Hollström on esiintynyt Tampereen Komediateatterin musikaalissa Annie ja Tampereen Työväen Teatterin musikaalissa Liz vuonna 2012 ja Les Misérables -musikaalissa Tampereen Teatterissa. Lisäksi hän esitti Trappin perheen nuorinta lasta Gretliä musikaalissa Sound of Music vuonna 2010. Hollström on ollut mukana oopperoissa Taikahuilu ja Hannu ja Kerttu. Syksyllä 2017 Hollström esiintyy Tampereen Työväen Teatterin musikaalissa "Viulunsoittaja Katolla".
Hän on myös esiintynyt Talent Suomi -ohjelmassa yhdessä Iina Virtasen kanssa. He muodostavat Duo Helmiinan. Hollström on voittanut Tangojuniori-kilpailun vuonna 2014. Hollström kilpaili The Voice Kids -musiikkiohjelmassa vuonna 2014 Diandran joukkueessa. Hän pääsi ohjelmassa 20 parhaan joukkoon. Hän on ollut kilpailemassa Valko-Venäjällä Slaavilainen basaari -nimisessä lastenlaulukilpailussa, joka on eräs Euroopan suurimpia lastenlaulukilpailuja. Hän on esiintynyt TV2:lla viihdeohjelmassa Kadonnut: joulupukki.
Tausta
Hollström kävi peruskoulun Tampereen yliopiston normaalikoulussa ja syksyllä 2017 hän siirtyy Tampereen Yhteiskoulun Lukioon. Hänen perheeseensä kuuluvat vanhemmat, isoveli, isosisko sekä koira Uuno. Hollström käy laulutunneilla Tampereella ja on soittanut myös pianoa.
Mäkihypyn maailmancup 2017–2018
Mäkihypyn maailmancup 2017–2018 alkoi 18. marraskuuta 2017 Puolan Wisłassa ja päättyi Slovenian Planicassa sekä Saksan Oberstdorfissa 25. maaliskuuta 2018.
Miesten kilpailukalenterissa oli 23 henkilökohtaista kilpailua sekä kahdeksan joukkuekilpailua. Naisten kalenterissa oli 17 henkilökohtaista kilpailua, joiden lisäksi mukana oli maailmancup-tasolla ensimmäistä kertaa joukkuekilpailuja, yhteensä kaksi.
Carlo Ancelotti
Carlo Ancelotti (s. 10. kesäkuuta 1959) on italialainen entinen jalkapalloilija ja nykyinen jalkapallovalmentaja. Hän on toiminut kesäkuusta 2021 lähtien Real Madridin päävalmentajana. Hän valmensi Realia aiemmin kausina 2013–2015 ja on toiminut valmentajana myös Italian, Englannin, Ranskan ja Saksan pääsarjoissa. Pelaajana hän edusti Italiaa kolmissa arvokilpailuissa ja yhteensä 26 maaottelussa.
Ancelotti on yksi seitsemästä Euroopan cupin/Mestarien liigan sekä pelaajana että valmentajana voittaneesta henkilöstä. Muut ovat Miguel Muñoz, Giovanni Trapattoni, Johan Cruijff, Frank Rijkaard, Josep Guardiola ja Zinédine Zidane. Ancelotti on kaikkien aikojen menestyneimpiä jalkapallovalmentajia. Hän on ainoa valmentaja, joka on voittanut Euroopan viiden suurimman liigan eli Englannin, Saksan, Espanjan, Italian ja Ranskan mestaruudet.
Ura pelaajana
Ancelotti oli pelipaikaltaan keskikenttäpelaaja. Hän aloitti ammattilaisuransa Parman riveissä vuonna 1976. Vuosina 1979–1987 Ancelotti edusti Romaa. Hän saavutti seuran riveissä yhden Italian-mestaruuden ja neljä Italian cupin voittoa. Vuosina 1987–1992 Ancelotti edusti Milania. Hän saavutti seurassa muun muassa kaksi Italian-mestaruutta, kaksi Euroopan cupin voittoa ja kaksi Intercontinental Cupin voittoa. Italian maajoukkueessa Ancelotti pelasi vuosina 1981–1991 26 ottelua ja teki niissä yhden maalin. Hän edusti Italiaa vuoden 1986 MM-kisoissa, vuoden 1988 EM-kisoissa ja vuoden 1990 MM-kotikisoissa.
Ura valmentajana
Valmennusuransa Ancelotti aloitti Reggianassa vuonna 1995. Vuosina 1996–1998 hän valmensi Parmaa ja vuosina 1999–2001 Juventusta. Milanin päävalmentajaksi Ancelotti nimitettiin vuonna 2001. Hän on johdattanut seuran muun muassa yhteen Italian-mestaruuteen, yhteen Italian cupin voittoon, kahteen Mestarien liigan voittoon ja yhteen seurajoukkueiden maailmanmestaruuteen.
Ancelotti on tehnyt Milanissa pitkäjännitteistä työtä, mutta erimielisyydet seurajohtaja Silvio Berlusconin kanssa ovat varjostaneet hänen työtään seurassa. Menestymättömyys kotimaassa on antanut Berlusconille pohjaa kritiikin esittämiseen. Kaudella 2008–2009 Ancelottin lähtö Milanista oli ollut usein tapetilla, sillä häntä vietiin jo vahvasti englantilaisseura Chelseaan. Berlusconi avautui toukokuussa 2009 lehdistölle ja syytti Ancelottia Milanin kehnosta menestyksestä. Seura oli siinä vaiheessa Serie A:n toisena.
Kaudella 2008–2009 Milan sijoittui Serie A:ssa lopulta kolmanneksi. Kauden jälkeen Ancelotti jätti varsin odotetusti tehtävänsä seuran päävalmentajana kahdeksan vuoden jälkeen ja siirtyi Englannin Valioliigassa pelaavan Chelsean peräsimeen.
Ancelotti aloitti uransa Chelseassa menestyksekkäästi, kun lontoolaiset kaatoivat perinteisessä kauden avauksessa FA Community Shieldissä puolustavan mestarin Manchester Unitedin rangaistuspotkukilpailun jälkeen 6–3. Valioliigassa menestys jatkui läpi kauden ja Ancelottin johdolla seura palasi mestaruuskantaan neljän vuoden tauon jälkeen. Italialaisvalmentajan debyyttikauden kruunasi FA Cupin voitto, kun finaalissa kaatui Portsmouth FC 1–0. Kaudella 2010–2011 Ancelotti jäi miehistöineen ilman pokaalia, kun Mestarien liigassa tie katkesi puolivälierätappioon Manchester Unitedille ja FA Cupissa neljännelle kierrokselle. Valioliigan kakkossija ei riittänyt seurajohdolle ja Ancelotti sai potkut välittömästi liigakauden päätyttyä.
Jouluna 2011 mediassa alettiin spekuloida Ancelottin siirtymisellä Liguen kärkijoukkue Paris Saint-Germainin päävalmentajaksi. Lopulta Ancelotti ja PSG allekirjoittivat 2,5-vuotisen sopimuksen 30. joulukuuta 2011. Ancelottin johdolla PSG ei onnistunut pitämään kärkipaikkaansa kaudella 2011–2012, vaan mestaruus karkasi Montpellier’lle. Kaudelle 2012–2013 seura hankki lisää uusia vahvistuksia ja Ancelottin alaisuudessa kovasti vahvistunut PSG nappasi seurahistoriansa kolmannen liigamestaruuden kaksi kierrosta ennen sarjan päätöstä. Kauden jälkeen alkoi kiivas spekulointi Ancelottin siirtymisestä Real Madridin päävalmentajaksi. Italialaisvalmentaja ilmoitti halukkuutensa jättää PSG:n ja siirtyä Madridiin. Lopulta kesäkuussa 2013 PSG ilmoitti, että Laurent Blanc korvaa Ancelottin seuran valmentajana ja italialainen on valmis siirtymään Realiin. 25. kesäkuuta Real Madrid vahvisti Ancelottin sopimuksen seuran kanssa.
Kaudella 2013–2014 Real Madrid taisteli La Ligan mestaruudesta tasapäin FC Barcelonan ja Club Atlético de Madridin kanssa. Tiukassa mestaruuskamppailussa Real joutui lopulta taipumaan kolmanneksi Atléticon viedessä mestaruuden. Balsamia haavoihin tuli Mestarien liigassa, jonka tiukassa loppuottelussa Real voitti Atléticon jatkoajalla 4–1. Edellisestä Realin mestaruudesta oli kulunut jo 12 vuotta. Joukkue voitti myös Espanjan cupin kaadettuaan loppuottelussa FC Barcelonan 2–1.
Kausi 2014–2015 päättyi myös La Ligassa pettymykseen, kun FC Barcelona vei mestaruuden kahden pisteen erolla Realiin. Espanjan cupista Real putosi jo tammikuussa ja Mestarien liigassa puolustavan mestarin tie katkesi välierissä Juventusta vastaan. Kauden ainoiksi pokaaleiksi jäivät FIFA Club World Cupin sekä Euroopan supercupin voitot. Italialaisvalmentaja sai pitkien huhujen jälkeen potkut kauden jälkeen.
Joulukuussa 2015 FC Bayern München tiedotti, että Ancelotti on seuran tuleva päävalmentaja. Italialaisvalmentaja korvaa Josep Guardiolan kesällä 2016 kolmivuotisella sopimuksella. Ancelottin johdolla Bayern voitti viidennen perättäisen Bundesliigan mestaruuden, joka varmistui kolme kierrosta ennen sarjan päättymistä. Lopulta eroa toiseksi tulleeseen RB Leipzigiin kertyi 15 pistettä. Saksan cupissa Bayern taipui välierissä Borussia Dortmundille 3–2, eikä Ancelotti näin päässyt tavoittelemaan tuplamestaruutta. Mestarien liigassa Bayernin tie katkesi jo puolivälierissä Real Madridille yhteismaalein 6–3.
Ancelottin toinen kausi Bayernissa alkoi voitokkaasti, kun joukkue kukisti DFL-Supercupissa Dortmundin rangaistuspotkukilpailun jälkeen. Bundesliigassa Bayern voitti Ancelottin alaisuudessa neljä kauden kuudesta ensimmäisestä ottelusta. Mestarien liigan lohkovaiheessa kärsitty 3–0 vierastappio Paris Saint-Germainille oli seurajohdolle kuitenkin liikaa ja Bayern erotti Ancelottin syyskuun lopulla 2017.
Toukokuun lopulla 2018 Ancelotti teki kolmivuotisen sopimuksen Serie A:ssa toiseksi sijoittuneen SSC Napolin kanssa. Kaudella 2018–2019 Napoli pelasi Ancelottin alaisuudessa suhteellisen tasaisen Serie A -kauden pitäen hallussaan sarjan kakkossijaa 33 kierroksen ajan. Eroa mestaruuden voittaneeseen Juventukseen kertyi kuitenkin 11 pistettä. Eurooppa-liigassa Napoli eteni puolivälieriin, joissa hävisi Arsenalille yhteismaalein 3–0. Kaudella 2019–2020 Napolin menestys oli heikompaa erityisesti Serie A:ssa. Joukkue ajatui lokakuun lopusta seitsemän ottelun voitottomaan putkeen ja putosi liigassa seitsemänneksi. Ancelotti sai heikkojen esitysten vuoksi potkut 10. joulukuuta 2019. Hänen viimeiseksi ottelukseen päävalmentajana jäi 4–0-voittoon päättynyt Mestarien liigan lohkovaiheen ottelu KRC Genkiä vastaan.
21. joulukuuta 2019 Everton FC nimesi Ancelottin managerikseen. Ancelotti luotsasi Evertonin debyyttikaudellaan Valioliigan sijalle 12. Kaudelle 2020/21 Everton vahvisti rivejään hankkimalla mm. James Rodríguezin, Allanin ja Ben Godfreyn. Kausi alkoikin hyvin ja Everton nousi taistelemaan Valioliigan kärkisijoista. Ancelotti valittiin liigan syyskuun valmentajaksi. Kevätkaudella tulokset heikkenivät ja Everton sijoittui lopulta vasta sijalle 10. Kauden jälkeen Ancelotti palasi Real Madridin päävalmentajaksi.
Elinkelpoinen vyöhyke
Yleensä elinkelpoisella vyöhykkeellä tarkoitetaan Tähteä ympäröivää elämänvyöhykettä, jossa vesi voi esiintyä nestemäisenä planeetan pinnalla. Tämän vyöhykkeen sisäpuolella on liian kuumaa ja ulkopuolella liian kylmää elämälle. Tähteä elinkelpoisella vyöhykkeellä kiertävää planeettaa sanotaan usein kultakutriplaneetaksi vanhan kansansadun ”Kultakutri ja kolme karhua” mukaan.
Lisäksi voidaan määritellä ns. galaktinen elämän vyöhyke eli se alue galaksissa, jossa olot ovat elämän olemassaololle suotuisimmat.
Maan elinkelpoinen osa on biosfääri.
Kastanjaselkätyranni
Kastanjaselkätyranni (Lessonia rufa) on Etelä-Amerikassa elävä varpuslintu. Se on pieni avointen maiden lintu, jota tavataan mantereen eteläosassa. Naaraat ovat ruskehtavia ja koiraat mustia lukuun ottamatta selän hyvin erottuvaa kastanjanruskeaa laikkua. Ne ovat saaneet Chilessä nimen Colegial eli ”koulupoika”, koska koiraiden läikkä muistuttaa koululaisen nahasta tehtyä kirjalaukkua. Kastanjaselkätyranni on joskus luettu samaan lajiin ruskoselkätyrannin kanssa.
Koko ja ulkonäkö
Kastanjaselkätyranni on pienikokoinen lintu, jonka pituus on 11,5–12,5 senttiä. Lajin lyhyt nokka sekä jalat ovat mustat. Jalan takakynsi on hyvin pitkä. Koiraiden höyhenpuku on musta, lukuun ottamatta selässä olevaa selvästi erottuvaa kastanjanruskeaa laikkua. Naaraat ovat selvästi eri värisiä. Niiden pää ja kaula ovat ruskehtavanharmaat ja selkä haalean punaruskea. Siivet ovat pääosin mustat ja niissä on myös juovia. Vatsapuoli vaaleantuhkanharmaa. Nuoret linnut ovat hyvin samanvärisiä kuin naaraat, mutta niiden selkä on punaruskeampi.
Kastanjaselkätyranni muistuttaa ulkonäöltään ruskoselkätyrannia, mutta kastanjaselkätyrannit ovat pienempiä. Lisäksi niiden naarailla vatsapuoli on haaleampi, niillä on näkyvät siipikuviot ja pyrstön reunat ovat valkoiset. Naaraat voidaan sekoittaa myös pahtamaatyranneihin, joiden selästä puuttuu kuitenkin kastanjaselkätyranninaaraille ominainen punaruskea häivähdys.
Levinneisyys ja elinympäristö
Kastanjaselkätyrannin pesintäalue ulottuu Keski-Chilestä ja Keski-Argentiinasta Tulimaahan. Talveksi ne muuttavat pohjoiseen Argentiinaan Pohjois-Chileen, Etelä-, ja Itä-Boliviaan, Paraguayhin, Uruguayhin, ja Brasilian kaakkoiskärkeen. Harhailijana lajia on tavattu myös Falklandinsaarilla ja Antarktiksen alueella.
Lajin elinympäristöä ovat avoimet maat, joilla kasvaa lyhyttä ruohoa tai on paljasta maata. Sen elinpaikat ovat lähellä marskimaita, rannikkolaguuneja, soita, rannikkoa tai järvenrantoja. Kastanjaselkätyrannin elinympäristö on yleensä alle 1 000 metrin korkeudessa merenpinnasta, mutta sitä on tavattu jopa 2 000 metrin korkeudessa.
Elintavat
pienoiskuva|Kastanjaselkätyrannikoiras [[Rio Grande do Sulissa Brasiliassa.]] Kastanjaselkätyranni on hyvin aktiivinen lintu. Se liikkuu lähinnä maassa, mutta sitä näkee usein myös istumassa matalissa pensailla ja aidoilla sekä kivillä ja kummuilla. Pesintäajan ulkopuolella se liikkuu pieninä, löyhinä ryhminä. Ravinto koostuu hyönteisistä, joita se saalistaa maassa juosten, ja tekee usein pyrähdyksiä ilmaankin nappaamaan niitä.
Lisääntymisaika ulottuu syyskuulta tammikuuhun. Etelässä pesivät kastanjaselkätyrannit lisääntyvät myöhemmin kuin pohjoisen lajitoverit. Koiraat tekevät soitimella 10–15 metrin pyrähdyksiä ylös ilmaan. Kuppimainen pesä rakennetaan varvuista, pienistä oksista, juurista, ja heinästä. Se sijaitsee usein ulkonevan kasvillisuuden alla, kallionkielekkeellä, marskimaan heinikossa tai matalassa pensaassa. Naaras munii pesään kahdesta neljään munaa. Koiras ei osallistu poikasten hoitoon millään tavalla, joten työ jää kokonaan naaraan vastuulle. Kun poikaset ovat tulleet lentokykyisiksi ja pystyvät lentämään pitkiä matkoja, ne muuttavat emonsa kanssa pohjoiseen.
Honolulun piirikunta
Honolulun piirikunta on Yhdysvaltojen Havaijin osavaltiossa sijaitseva piirikunta. Sen väkiluku oli 1 016 508 vuoden 2020 väestönlaskennassa ja sen pinta-ala on 5 510 neliökilometriä. Piirikunnan hallintokeskus on Honolulun kaupunki.
Piirikunta sijaitsee Oahun saarella.
Tammikuussa 2021 piirikunnan pormestarina aloitti Rick Blangiardi.
Asukkaat
Piirikunnan asukkaista 42,2 prosenttia on aasialaisia, 18,5 muita ja 18,2 prosenttia valkoisia. 28,5 prosenttia puhuu myös muita kieliä kuin englantia. 92,6 prosenttia asukkaista on Yhdysvaltain kansalaisia. Piirikunnan väestön keski-ikä on 37,9 vuotta. Keskiverto elinajanodote on 82,5 vuotta, joka on reilusti yli koko maan tason (77,5 vuotta). Keskiverto kotitalouden tulot ovat 85 857 dollaria.
Kjersti Grini
Kjersti Elizabeth Grini (s. 7. syyskuuta 1971 Oslo) on norjalainen käsipalloilija.
Grini kuului Norjan maajoukkueeseen Atlantan olympialaisissa 1996 ja Sydneyn olympialaisissa 2000, ja jälkimmäisessä turnauksessa hän saavutti pronssimitalin. Hän oli voittamassa joukkueelleen Euroopan-mestaruutta 1998 sekä maailmanmestaruutta vuotta myöhemmin.
Lawrence Grossberg
Grossberg toimii muun muassa perinteikkään Cultural Studies -lehden päätoimittajana. Häneltä on suomennettu valikoima tekstejä otsikolla Mielihyvän kytkennät (Vastapaino 1995). Grossbergin kenties merkittävin teos on vuonna 1992 julkaistu We Gotta Get Out of This Place: Popular Conservatism and Postmodern Culture.
Junkkeri
thumb|280px|Saksan valtakunnankansleri [[Otto von Bismarck oli taustaltaan junkkeri. Kuvassa Bismarck koiriensa kanssa.]] Junkkerit (saks. Junker, äännetään [ˈjʊŋ kɐ]) olivat maanomistajaylimystöä Elben itäpuolisilla alueilla Preussissa ja Saksassa.
Historia
Junkkerisukujen kantaisät olivat saksalaisia aatelisia, jotka valloittivat keskiajalla länsislaavien maita ja asettuivat asumaan niille. He toivat mukanaan kristinuskon. Muuttoliike oli tärkeä osa saksalaisten idänsiirtolaisuutta, niin sanottua Ostsiedlungia. Vastineeksi sotapalveluksistaan soturit saivat maata ja verovapauden. Nimitys junkkeri periytyy keskiajan yläsaksan sanasta Juncherre, joka tarkoittaa nuorta herraa. Tämä johtuu siitä, että itään lähteneet olivat usein perheidensä nuorempia poikia, joille ei ollut luvassa perintömaata.
Junkkereiden välillä oli suuria varallisuuseroja. Itä-Preussin junkkereista pieni vähemmistö oli erittäin rikkaita magnaattisukuja, joiden perustajat olivat taistelleet palkkasotureina Saksalaisen ritarikunnan joukoissa kolmitoistavuotisessa sodassa Puolaa vastaan (1453–1466). Brandenburgissa junkkerit olivat enimmäkseen aatelisten siirtolaisten jälkeläisiä ja heidän omistuksensa vaatimattomia Euroopan mittakaavassa. Maaomistusten pieni koko oli seurausta siitä, että keskiajan hallitsijoiden kannatti asuttaa uusille rajamaille mahdollisimman monta aatelista, jotta näitä olisi riittänyt puolustautumaan slaavien kostoiskuilta. Oli jopa tapauksia, joissa useampi suku jakoi yksittäisen kylän omistuksen keskenään. Rikkailla junkkereilla oli varallisuutensa vuoksi enemmän poliittista vaikutusvaltaa kuin köyhillä. Varakkaat suvut solmivat avioliittoja keskenään ja muodostivat eräänlaisen sisäpiirin, joka kävi neuvotteluja keskusvallan kanssa muidenkin puolesta.
Toisen maailmansodan häviäminen ja Itä-Saksan maauudistukset merkitsivät junkkeriluokan loppua. Varsinainen aatelisluokka oli jo lakkautettu siirryttäessä Weimarin tasavaltaan ensimmäisen maailmansodan jälkeen. Nykyään Junker on käyttönimi Saksan tittelittömästä ylimystöstä. Se lyhennetään Jkr. ja sijoitetaan yleensä ennen akateemisia arvoja ja nimeä (esimerkiksi Jkr. Heinrich von Hohenberg). Feminiinimuotoa Junkfrau käytetään vain satunnaisesti.
Jamestown Foundation
Jamestown Foundation on yhdysvaltalainen Washington DC:ssä sijaitseva yhdysvaltalainen säätiö, jonka tehtävänä on tuottaa näkemyksiä Yhdysvalloille tärkeistä asioista päättäjien ja vaikuttajien tietoon.
Säätiön hallituksen jäseniä ovat:
Load
Load on yhdysvaltalaisen heavy metal -yhtye Metallican kuudes studioalbumi. Se julkaistiin vuoden 1996 kesäkuussa. Yhtye siirtyi albumilla musiikillisesti lähemmäs kevyempää hard rockia ja luopui ensimmäisen kerran urallaan tavanomaisesta thrash- ja heavy metal -soundistaan, mikä herätti fanien keskuudessa enemmän ristiriitaisia tunteita kuin mikään muu vaihe yhtyeen historiassa. Albumilla on vaikutteita muun muassa blues-, southern- ja country rockista sekä alternative metalista ja -rockista. Loadin tuottivat vuoden 1991 Metallica-albumin tavoin tuottaja Bob Rock sekä yhtyeen laulaja-kitaristi James Hetfield ja rumpali Lars Ulrich. Se on kestoltaan noin 79 minuuttia ja täten Metallican pisin studioalbumi.
Laulaja-kitaristi James Hetfield ja rumpali Lars Ulrich vastasivat albumin laulunkirjoittamisesta pitkälti kahdestaan. Myös soolokitaristi Kirk Hammett osallistui seitsemän kappaleen tekemiseen, mutta sen sijaan basisti Jason Newsted ei osallistunut sävellystyöhön. Loadin on sanottu sisältävän bluesrock-vaikutteisia kitarariffejä, yksinkertaisempaa ja hitaampaa rumpujen soittoa, sekä aiempaa henkilökohtaisempia sanoituksia. Albumi oli myös Metallican ensimmäinen, jolla yhtye käytti jokaisessa kappaleessa kitaroissaan E♭-viritystä. Fanien mielipiteet albumista ja sen edustamasta tyylistä ovat säilyneet voimakkaina puolesta ja vastaan vielä pitkään julkaisun jälkeenkin.
Albumin kappaleista ”Until It Sleeps”, ”Hero of the Day”, ”Mama Said” ja ”King Nothing” julkaistiin singleinä. Metallican vuosina 1996–1997 toteuttama, albumia markkinoinut Poor Touring Me -kiertue on taltioitu konserttivideoksi Cunning Stunts (1998).
Load ensiesiintyi Yhdysvalloissa Billboard 200 -albumilistan ykkösenä. Se pysytteli kärkipaikalla neljän viikon ajan myyden julkaisuviikollaan 680 000 kappaletta. Yhdysvalloissa albumi on myynyt Recording Industry Association of American mukaan viisinkertaista platinaa. Suomessa Load nousi Suomen virallisen listan ykköspaikalle ja pysytteli listalla kaikkiaan 29 viikkoa. Albumia on myyty Suomessa yli 64 000 kappaletta, ja se ylitti sekä kulta- että platinalevyrajan julkaisuvuonnaan. Kriitikoiden keskuudessa Load sai lähinnä hyviä arvioita.
Kirjoittaminen ja äänittäminen
Vuoden 1994 kesän Metallica vietti Yhdysvaltain-kiertueella Live Shit: Binge & Purge -livealbuminsa tukemiseksi. Lokakuussa yhtye aloitti uuden kappalemateriaalin työstämisen. Uuden albumin varsinainen äänittäminen käynnistyi vuoden 1995 toukokuussa tuottaja Bob Rockin ja äänittäjä Randy Staubin kanssa Kalifornian Sausalitossa Record Plant -studiossa. Record Plant sijaitsi lähellä yhtyeen jäsenten koteja, millä on sanottu olleen positiivinen vaikutus äänittämisen aikana vallinneeseen rennompaan ilmapiiriin. Yhtye oli myös innostunut albumin tekemisestä, koska monia uusia kappaleita oli kirjoitettu valmiiksi jo ennen studioon siirtymistä. Runsas uuden materiaalin määrä kuitenkin nosti esiin kysymyksen siitä, mitä kaikkien uusien kappaleiden kanssa pitäisi tehdä.
Metallica pysytteli vuoden 1995 enimmäkseen poissa julkisuudesta lukuun ottamatta muutamia konsertteja. Elokuussa yhtye aloitti lyhyen Escape from the Studio -kiertueen Lontoon Astoria-klubilta, jossa paikalla ollut yleisö koostui yhtyeen faniklubin jäsenistä. Yhtye soitti tuona iltana ensimmäisen kerran uudet kappaleensa ”2 X 4” ja ”Devil’s Dance” antaakseen esimakua tulevasta albumistaan. Kiertueen jälkeen jatkunut hiljaiselo vallitsi yhtyeen ympärillä vielä kesään 1996. Rumpali Lars Ulrich paljasti faneille muutamia yksityiskohtia tulevasta albumista huhtikuussa; eräs Ulrichin julki tuomista asioista liittyi muun muassa albumin kappaleiden sanoituksiin, joiden hän kertoi olevan aiempaa syvällisempää itsetutkiskelua. Keskeinen tekijä kappaleiden sanoitusten taustalla oli ollut esimerkiksi laulaja-kitaristi James Hetfieldin isä Virgil Hetfieldin kuolema syöpään aiemmin samana vuonna. Isän sairaus oli pakottanut Hetfieldin miettimään lapsuuttaan perinpohjaisesti ja nostanut esiin vanhoja ristiriitoja ja tuntemuksia. Hetfield paljasti kirjoittaneensa kaksi uuden albumin kappaletta, ”Bleeding Me” ja ”Until It Sleeps” isänsä sairaudesta.
Toukokuussa 1996 Metallica paljasti uuden albumin olevan nimeltään Load. Albumin ilmoitettiin ilmestyvän jo kesäkuussa. Uutinen herätti lehdistön ja yhtyeen fanien keskuudessa paljon keskustelua sekä puolesta että vastaan. Esiin nousi myös ilmeinen kysymys siitä, myisikö Load enemmän kuin edeltäjänsä, vuoden 1991 menestysalbumi Metallica. Lisäksi arvuuteltiin, sisältäisikö albumi ”Nothing Else Mattersin” kaltaista balladia, olisiko se tyyliltään raskaampi kuin Metallica, ja lähtisikö yhtye albumin myötä jälleen kolmen vuoden massiiviselle kiertueelle. Thrash metalin aikakauden sanottiin tuolloin olevan jo ohitse, joten myös Metallican ajankohtaisuus yhtyeenä kyseenalaistettiin.
Markkinointi ja kiertue
thumb|right|Loadia on pidetty [[laulaja-kitaristi James Hetfieldille merkittävänä albumina. Hetfield kirjoitti albumille aiempaa henkilökohtaisempia sanoituksia, joissa hän käsitteli muun muassa vanhempiensa kuolemaa. ]] Spekulaatioista välittämättä Metallica aloitti Loadin markkinoimisen toukokuun puolivälissä lehdistökiertueella. Ensimmäinen yleisön ja lehdistön kokema, järkyttäväksikin koettu uudistus liittyi yhtyeen ulkonäköön: kaikki yhtyeen neljä jäsentä olivat leikanneet hiuksensa lyhyeksi. Metallica sai vastata kysymyksiin hiustensa pituudesta käytännössä jokaisessa antamassaan haastattelussa, mikä kävi yhtyeelle pitkästyttäväksi. Eräässä haastattelutilaisuudessa James Hetfield tiettävästi ohitti jokaisen kysymyksen, joka koski yhtyeen ulkonäössä tapahtuneita muutoksia. Keskustelu asian tiimoilta kiihtyi entisestään uusien, muotikuvaaja Anton Corbijnin yhtyeestä ikuistamien promokuvien tullessa julki. Kuvissa alahuulilävistyksen hankkinut kitaristi Kirk Hammett esiintyi 1930-luvun sutenöörin puvussa ja huopahatussa, James Hetfield oli pukeutunut liituraitapuvun housuihin ja henkseleihin ja basisti Jason Newsted lyhyine kiharahiuksineen poseerasi puolestaan lenkkareissa ja silmälaseissa, kun taas Lars Ulrich oli värjännyt silmänalusensa tummiksi.
Kansikuva
Loadin kansikuvan on luonut kiistelty ja ristiriitaisia tunteita töillään herättänyt taiteilija Andres Serrano. Kansikuvana esiintyvä taideteos on nimeltään ”Blood And Semen III”. Serrano käytti sen luomiseen naudan verta ja omaa siemennestettään, jotka hän puristi kahden pleksilasin väliin. James Hetfield on jälkikäteen ilmaissut tyytymättömyytensä kansikuvaan, ja sanonut myös pitävänsä kantta ”taidehomoiluna”:
Kirk Hammett hankki alkuperäisen kansitaideteoksen sittemmin omaan taidekokoelmaansa.
Keltahytykkä
Keltahytykkä (Tremella mesenterica) on hyytelösieni, joka on keltainen ja liuskainen.
Ulkonäkö ja koko
Keltahytykkä on nimensä mukaan keltainen tai oranssinkeltainen moniliuskainen hyytelömäinen massa, sen väri muuttuu tummanoranssiksi kuivuessa. Itiöemä on noin 2,5-10 cm leveä ja 3-4 cm korkea. Kasvaa puunrungoilla puulla ja lahottaa sitä. Voi löytää ympäri vuoden. Ei ole myrkyllinen, mutta ei erityisen maukas.
Levinneisyys
Havaintoja on hajanaisesti Suomen päästä päähän, painottuen eteläisimpään Suomeen. Ei ole kuitenkaan mikään erityisen harvinainen sieni. On levinnyt myös Pohjois-Amerikassa laajasti.
Vesijohtovesi
thumb|Vesijohtovettä Vesijohtovedellä tarkoitetaan asuntoon vesihuoltoverkoston kautta johdettua juoma- ja käyttövettä. Vesijohtovesi ja juomavesi ovat talousvettä.
Vesijohtoveden jakelu vaatii valtavan vesijohtoverkoston pumppuineen, vesitorneineen ja vedenpuhdistuslaitoksineen, mutta kustannukset ovat kuitenkin vain murto-osa pullotetun veden kustannuksista.
Samaa vesijohtovettä käytetään yleensä niin keittiössä, saniteettitiloissa, puutarhassa kuin kodinkoneissakin. Erityisesti kuivilla alueilla tämä on johtanut erilaisiin vedenkierrätysjärjestelmiin. Vesimittari laskee veden kulutuksen asunnoissa.
Joissain maissa vesijohtovesi ei ole juomakelpoista, vaan se voi aiheuttaa vatsataudin tai muita terveyshaittoja. Suomessa kuitenkin kylmä vesijohtovesi on laadultaan erinomaista ja suoraan juotavaksi kelpaavaa. UNESCOn raportin mukaan Suomessa on maailman paras veden laatu.
Paikallaan seisova vesi muuttuu nopeasti huonolaatuisemmaksi, sillä pienikin määrä bakteereja löytää seisovasta vedestä otollisen monistumispaikan. Tästä syystä johtuen pullotettu vesi, jonne aina livahtaa joukko bakteereja, on huonolaatuisempaa kuin juomakelpoinen vesijohtovesi. Samoin vesijohtovettä ei kannata varastoida, vaan on käytettävä aina mahdollisimman uutta hanasta otettua vettä.
Vesijohtoveden epäpuhtauksia
Vesijohtovettä desinfioidaan joko klooraamalla tai otsonoimalla, joskus myös UV-säteilyllä. Kloorauksen ja otsonoinnin haittavaikutukset ovat suhteellisen pienet hyötyihin verrattuna. Bromidipitoisen veden otsonoiminen voi synnyttää veteen bromaatteja, jotka voivat olla karsinogeenisia. Suomessa vesihuoltolaitosten toimittamassa talousvedessä bromaatin pitoisuudet ovat olleet keskimäärin alle kymmenesosa raja-arvosta 10 μg/l. Vesijohtoveteen voi liueta putkistosta metalleja esimerkiksi syöpymisen (korroosion) myötä. Suomalaisten vesilaitosten toimittamassa talousvedessä on laatuvaatimusten mukaisten metallien (antimoni, arseeni, elohopea, kadmium, kromi, kupari, lyijy, nikkeli ja seleeni) keskimääräiset pitoisuudet olleet selkeästi alle raja-arvojen. Talousveden laatusuositusten mukaisten metallien (alumiini, mangaani ja rauta) keskimääräiset pitoisuudet ovat myös olleet alle raja-arvojen.
Suomessa vesijohtoveden laatua valvotaan jatkuvasti, raja- ja suositusarvot laatuvaatimusten (haitallisten aineiden) ja laatusuositusten muun muassa pH:n osalta on säätänyt sosiaali- ja terveysministeriö (STM:n asetus N:o 442/2014). Pienten, alle 50 käyttäjän, vesilaitosten veden laatua säätelee STM asetus N:o 401/2001, jota sovelletaan myös yksityistalousten kaivoveteen.
Maku ja väri
Putkistossa pitkään seisoneeseen veteen voi bakteeritoiminnan tuloksena tulla ummehtunut maku. Ruskea väri puolestaan johtuu useimmiten talon putkiston korroosiosta, mikä voi liata pyykkiä. Vettä tulee juoksuttaa hanasta niin, että veden lämpötila tasaantuu ja ruskea väri häviää. Lämmin kiinteistön putkistoissa seissyt vesi ei vastaa laadultaan vesilaitoksen toimittamaa talousvettä. Porakaivoissa ruskehtava väri ja epämiellyttävä haju kertovat useimmiten veden suuresta rauta- ja mangaanipitoisuudesta.
Kuumassa vedessä esiintyvä harmaus tai maitomainen sameus johtuu vedessä hyvin pieninä kuplina olevasta ilmasta. Ilmiö on luonnollinen ja vaaraton. Keltainen vesi taas on seurausta esimerkiksi putkistosta irronneista rautasakoista tai kaukolämpöveden sekoittumisesta juomaveteen, sillä kaukolämpövedessä saatetaan käyttää keltaista, vaaratonta väriä helpottamaan vuodon toteamista. Kaukolämpövesi ei ole myrkyllistä, mutta sitä ei pidä käyttää talousvetenä eikä sitä saa juoda.
Fluori
Suomessa on ennen paikoin lisätty fluoria juomaveteen, mutta nykyään vesilaitokset suodattavat sitä pois. Mm. Irlannissa fluoria yhä lisätään. Suomessa ja EU:ssa fluoria saa olla korkeintaan 1,5 mg litrassa. Turun Sanomien haastatteleman vesiasiantuntijan mukaan fluori on hyväksi pienissä pitoisuuksissa ja haitallista suurissa.
Pääkaupunkiseudulla veden fluoridipitoisuus oli alle 0,1 mg/l vuonna 2011, Kokkolassa fluoridin pitoisuus kraanavedessä on nykyisin 0,5–0,7 mg/l.
S-5 (1936)
S-5 (aiemmin N-5) oli Neuvostoliiton laivaston Stalinets-luokan sukellusvene toisessa maailmansodassa.
Valmistus
Alus tilattiin Leningradista Itämeren telakalta, missä köli laskettiin 28. joulukuuta 1935. Alus laskettiin vesille 16. lokakuuta 1936 nimellä N-4 ja otettiin palvelukseen 30. lokakuuta 1939. Alus nimettiin 20. lokakuuta 1937 S-5:ksi.
Palvelus
Saksan hyökätessä Neuvostoliittoon kesällä 1941 alus oli Riianlahdella Väinäjoen suussa Ust-Dvinskin laivastotukikohdassa, mistä se lähti 24. kesäkuuta kello 16 ensimmäiselle sotaretkelleen. Alus saapui kaksi vuorokautta myöhemmin toiminta-alueelleen Karlskronan ja Bornholmin väliin. Alus joutui 8. heinäkuuta ilmahyökkäykseen, jossa tuhoutui kaikuluotain, hyrräkompassi ja toinen sähkömoottori. Se joutui aloittamaan paluumatkan ja saapui Triigiin 10. heinäkuuta. Alus siirrettiin korjattavaksi Kronstadtiin, mistä se palasi Tallinnaan 3. elokuuta.
Alus lähti yöllä 5.-6. elokuuta Tallinnasta toiselle sotaretkelleen Danziginlahden suulle, jonne se saapui 8. elokuuta. Alus aloitti 19. elokuuta paluumatkan. Seuraavana päivänä alus joutui ilmahyökkäykseen, jolloin pommien räjähdykset vaurioittivat painerunkoa. Alus saapui 24.-25. elokuuta Tallinnaan. Tallinnaa evakuoitaessa alus lähti 28. elokuuta kello 15.30 Naissaaren edustalta pääosastossa. Se upposi pian lähdön jälkeen kello 20.11 osuttuaan miinaan. Alukselta jäi eloon yhdeksän henkeä mukaan lukien veneen päällikkö, 1. sukellusveneprikaatin komentaja kommodori N. P. Jegipko ja Tallinnan laivastotukikohdan komentaja.
Aluksen hylky löydettiin 2012 Kalbådagrundin eteläpuolelta.
Aldo Nadi
thumb|left|Aldo ja Nedo Nadi miekkailemassa [[Cannesissa vuonna 1935.]] Aldo Nadi (29. huhtikuuta 1899 Livorno – 13. marraskuuta 1965 Los Angeles) oli italialainen miekkailija ja olympiavoittaja.
Aldo Nadi voitti Antwerpenin 1920 olympialaisissa joukkuekultaa kaikilla kolmella miekalla: floretilla, kalvalla ja säilällä. Kaikissa voittajajoukkueissa oli mukana myös hänen isoveljensä Nedo Nadi. Säilän henkilökohtaisessa kilpailussa veljekset ottivat kaksoisvoiton: Nedo sai kultaa ja Aldo hopeaa.
Aldo Nadi muutti 1930-luvulla Yhdysvaltoihin ja eli siellä loppuelämänsä.
John Herschel
John Frederick William Herschel (7. maaliskuuta 1792 Slough, Englanti – 11. toukokuuta 1871 Collingwood, Kent, Englanti) oli englantilainen matemaatikko, tähtitieteilijä, kemisti ja kokeellinen valokuvaaja/keksijä. Hän oli tähtitieteilijä Sir William Herschelin poika ja 12 lapsen isä.
Herschel aloitti koulunkäynnin Etonissa, mutta hänet siirrettiin yksityisopetukseen. 17-vuotiaana hän aloitti matematiikan opinnot Cambridgen yliopistossa. Valmistuttuaan hän harkitsi lakimiehen uraa, mutta kiinnostuikin tähtitieteestä William Hyde Wollastonin innoittamana. Hän rakensi oman peiliteleskoopin isänsä avustamana, ja varmensi sen avulla isänsä havaintoja kaksoistähdistä ja tähtisumuista James Southin kanssa.
Kun isän Sloughissa aloittama työ oli valmistunut, Herschel muutti perheineen Kapkaupunkiin vuonna 1834 ja alkoi tehdä havaintoja eteläisen taivaan tähdistä. Niitä kertyi 164 sivua pitkä luettelo tähtisumuista ja tähtiryhmistä. He palasivat Englantiin vuonna 1838.
Herschel aloitti juliaanisen päivän käytön tähtitieteessä.
Hän nimesi seitsemän Saturnuksen kuuta ja neljä Uranuksen kuuta. Hän edisti valokuvaustiedettä sekä tutki värisokeutta ja ultraviolettivalon kemiallista vaikutusta. thumb|left|220px|Herschelin suuri, 40 jalan [[teleskooppi Etelä-Afrikassa.]]
Kuivaava pyykinpesukone
thumb|180px|[[Lämpöpumppua hyödyntävä suljetun kierron pyykinkuivauskone, joka käyttää lämpöpumppua kuivaamaan kostean ilman. Tämän tyyppiset kuivurit käyttävät tyypillisesti vähemmän kuin puolet siitä energiasta, mitä kondensoivat kuivurit tarvitsevat. Pyykinpesukone sijaitsee kuivauskoneen alla.]]
Kuivaava pyykinpesukone on pyykinpesukoneen ja kuivausrummun yhdistelmä.
Kuivaavat pyykinpesukoneet vievät vain puolet siitä tilasta, mitä erilliset laitteet veisivät. Kuivaavat pyykinpesukoneet eivät myöskään tarvitse hormiliitäntää, vaan tiivistävät kosteuden ja johtavat sen viemäriin.
Wäschetrockner
Silken Laumann
Silken Suzette Laumann, MSC  (o.s. Wallace; s. 14. marraskuuta 1964 Mississauga, Ontario, Kanada) on kanadalainen entinen soutaja. Hän saavutti soudun pariairokaksikosta yhden ja soudun yksiköstä kaksi olympiamitalia.
Laumann on 180 senttimetriä pitkä ja painaa 72 kilogrammaa.
Hänen siskonsa Daniele Laumann on myös soudun olympiamitalisti.
Sarjatulta!
'''Sarjatulta! Sota-ajan suomalaiset pilapiirrokset ja sarjakuvat''' on Ville Hännisen ja Jussi Karjalaisen kirja suomalaisista talvi- ja jatkosodan pilapiirroksista. Teoksen julkaisi Jalava vuonna 2014.
Xen (Half-Life)
Xen on Half-Lifessa ja sen lisälevyillä, Opposing Forcessa sekä Blue Shiftissä esiintyvien avaruusolioiden kotipaikka. Xen muistuttaa pikemminkin kaasusumun ympärille muodostunutta leijuven pienten asteroidien tai saarten muodostamaa rykelmää, kuin planeettaa tai keinotekoista rakennelmaa kuten avaruusasemaa.
Xenin asukkaat ovat ensimmäisten Half-Life-pelien päävihollisia. Vain pientä osaa Xenin lajeista (vortigauntit, headcrabit ja niiden zombit, barnaclet, iilimadot, snarkit ja Ichtyosaur) nähdään vielä Half-Life 2:ssa sekä sen jatko-osissa.
Vortigaunt
Vortigaunt, tunnettu myös nimellä Alien Slave, on Xenin tunnetuimpia lajeja. Vortigaunteilla on monta silmää, kolme kahlittua kättä ja ne kävelevät kahdella jalalla. Vortigaunt iskee viholliseen kivuliaan vihreän säteen, ja voivat hyökätä kohteen kimppuun lyömällä. Vortigauntit ovat hyvin sosiaalisia olentoja ja niitä harvoin näkee yksinään. Ne ovat myös viisaita, ja ymmärtävät perääntyä ollessaan lähellä kuolemaa. Vortigauntit kykenevät itsenäisesti teleportaatioon. Vortigauntit puhuvat sujuvaa englantia oman äidinkielensä vortigesen ohella. Half-Life 2:sta lähtien vortigauntit ovat ihmisten puolella, kun ne ensimmäisissä osissa olivat vihollisia, joka tekee niistä ainoan Xenin lajin joka liittoutuu ihmiskunnan kanssa. Voidaan kuitenkin olettaa, että vortigauntit olivat pakotettuja taistelemaan ihmiskuntaa vastaan Combinen toimesta. Vortigauntit kasvattivat jo Half-Life:n aikaan muuralaisleijonia, joita nähdään vasta Half-Life 2-pelissä.
Headcrab
Headcrab on pienin ja eräs yleisimpiä Xenin lajeista. Ne ovat ravunkaltaisia olentoja, jotka hyppäävät ihmisten päähän yrittäen syödä tämän elävältä. Ihmisen saastuttanut headcrab muuttaa heidät zombeiksi, joita voi nähdä kaikissa Half-Life-peleissä. Headcrab on hyvin helppo tappaa, mutta usein ne pääsevät yllättämään pelaajan ketteryytensä ja kokonsa ansiosta. Headcrabit ovat harvoja xeniläisiä, jotka esiintyvät Half-Life 2:ssa ja episodeissa. Half-Life 2-pelistä lähtien nähdään myös nopea, sekä myrkyllinen headcrab.
Zombit
Zombit ovat headcrabien synnyttämiä olentoja. Ne ovat olleet ihmisiä, jotka headcrab on muuttanut ihmislihaa himoitseviksi zombeiksi hyppäämällä niiden päähän ja ottaen kontrollin ihmisestä. Kaikista ihmisistä (pois lukien black ops-sotilaat) nähdään zombiksi muuttuneet versiot. Zombeilla on pitkät kynnet, joilla se lyö pelaajaa joko molemmin käsin tai eri aikaan. Niiden vatsa on myös avonainen, josta voi nähdä zombin sisälmykset. Opposing Force:ssa nähdään myös harvinainen zombityyppi gonome, joka heittää pelaajan päälle toksisia sisälmyksiään ja kykenee juoksemaan. Zombeja nähdään kaikissa alkuperäisissä Half-Life-peleissä, ja myös niiden jatko-osissa. Half-Life 2:sta eteenpäin on nähtävissä nopeita sekä myrkyllisiä headcrabeja heittäviä zombeja, sekä niinkutsutuja "zombineja", zombiksi muuttuneita Combinen sotilaita. Ne usein ottavat käteensä kranaatin ja juoksevat pelaajaa kohti, räjäyttäen itsensä. Zombien voi kuulla puhuvan jokseenkin ymmärrettävää englantia, jolloin he huutavat apua tuskissaan.
Barnacle
Barnacle on olento, joka roikkuu usein katosta. Sillä on pitkä tahmea kieli, terävien hampaiden täyttämä suu ja pieni runko. Barnacle ei voi liikkua ja pystyy vain odottamaan, että mahdollinen saalis jää kiinni tämän kieleen. Barnacle syö lähes mitä tahansa, poikkeuksena ensimmäisessä pelissä olevia zombeja. Kuollessaan barnacle oksentaa kaiken syömänsä ulos. Barnaclet ovat myös hyvin heikkoja, ja usein paikoissa jossa ne ovat pelaajan tiellä. Pelissä Opposing Force barnaclen saa aseeksi, ja tällä pystyy tarttumaan kiinni tietyistä kohdista ja edetä paikkoihin jonne pelaajalla ei muutoin olisi mahdollisuutta päästä. Sillä kykenee myös syömään joitakin vihollisia. Barnacle on eräs harvoista xen-olioista, joka esiintyy myös Half-Life 2:ssa ja sen episodeissa. Olennon löysi Black Mesan työntekijä Louis Donaldson, joka myös joutui barnaclen uhriksi.
Namie Amuro
Namie Amuro (, s. 20. syyskuuta 1977) on japanilainen J-pop- ja R&B-artisti, Amuro on myös uransa alussa toiminut näyttelijänä.
Amuro on ilmoittanut vuonna 2018 pitävänsä viimeisen konserttinsa.
Xen (Half-Life)
Houndeye
Houndeye on monta silmää omistava, kolmijalkainen koiran kaltainen olento. Se liikkuu ryhmissä ja on hyvin nopea. Kohdatessaan pelaajan houndeye luo shokkiaallon, ja usein pakenee sen jälkeen piiloon. Houndeyen oli määrä esiintyä Half-Life 2:ssa, mutta ne jäivät tuntemattomasta syystä pois.
Namie Amuro
Ura
Amuro teki debyyttinsä Super Monkey's -tyttöbändissä vuonna 1992. Ryhmä kävi läpi monta jäsen- ja nimenmuutosta. Lopulta Amuro siirtyi luomaan uraa soolo-artistina ja lähti ryhmästä, josta loppuen lopuksi tuli MAX-tyttöbändi. Amuro on yksi Japanin suurimmista ja suosituimmista J-pop-tähdistä. Hän on koko uransa aikana myynyt yhteensä noin 33 miljoonaa levyä, ja on Japanin historian 15. myydyin artisti.
Xen (Half-Life)
Alien Controllers
Alien Controller on levitoiva olento. Ne muistuttavat xeniläisten johtajaa Nihilanthia; niillä on iso pää, rintakehästä kasvava käsi ja samantyyppinen ruumiinrakenne. Muukalaisjohtajat kulkevat usein ryhmissä. Niitä ei juuri näe Black Mesan sisätiloissa, mutta pelaajan saapuessa Xeniin ne ovat hyvinkin yleisiä. Muukalaisjohtajat ampuvat keltaisia sädepalloja muutaman sarjoissa.
Namie Amuro
Ura
Amuro teki debyyttinsä singlellä Body Feels EXIT. Hänen albumiaan Sweet 19 Blues myytiin 3,7 miljoonaa kappaletta, ja rikkoi sen aikaisen ennätyksen. Vuonna 1996 hänestä tuli kaikkien aikojen nuorin artisti, joka on voittanut Japan Record Awards -komitean parhaan artistin palkinnon. Hän voitti palkinnon seuraavanakin vuonna.
Xen (Half-Life)
Nihilanth
Nihilanth, ainoa lajinsa edustaja, on Xen-joukkojen johtaja joka ylläpitää resonanssikaskadin luomaa portaalia Maapallon ja Xenin välillä. Nihilanth muistuttaa ihmissikiötä jolla on massiivinen pää, lähes olemattomat jalat ja kahden käden lisäksi kolmas käsi rintakehässään. Nihilanthin pään sisällä on kristalli joka ylläpitää tämän elämää, ja jonka Gordon Freeman lopulta tuhoaa. Nihilanthille on tehty myös leikkauksia vatsaan, tuntemattomasta syystä. Nihilanth levitoi jatkuvasti Muukalaisjohtajien tavoin, ja on mahdollista että he ovat läheistä sukua toisilleen.
Nihilanth taistelee pelaajaa vastaan ampumalla sädepalloja muutaman sarjoissa eri suuntiin. Tämä myös voi ampua teleportin pelaajaa kohti, joka vie tämän yhteen Xenin tuntemattomista kolkista. Nihilanth voi viimeisessä tasossa telesiirtää kätyreitään minne tahansa, joka selittääkin myös Black Mesan käytäville pelaajan eteen ilmestyvät viholliset. Nihilanth kykenee telepatiaan, ja puhuu Freemanille tämän kautta ymmärrettävää englantia.
Namie Amuro
Ura
Amuro on ”kruunattu” HipPopin kuningattareksi, josta hänen Queen Of Hip-Pop-albumi sai nimensä. Namien musiikkiura elpyi raskauden ja avioeron jälkeen Japanissa kunnolla vasta 2006 kun enemmän pop-henkinen albumi PLAY julkaistiin ja se toi Namielle ensimmäisen albumilistan ykköstilan yli kuuteen vuoteen.
Xen (Half-Life)
Nihilanth
Ennen emopelin tapahtumia Nihilanth ja muut Xenin lajit kävivät taistelua myöhemmin Half-Life 2:ssa esiintyvää Combinea vastaan, ja lähes kaikki xenin lajit kuolivat sukupuutton sodan käännyttyä heille tappioksi. Nihilanth kuitenkin onnistui pakenemaan muutaman muun lajien edustajan kanssa Xeniin, jossa hädin tuskin heillä oli mahdollisuuksia selviytyä. Lajit alkoivat kuitenkin ajan saatossa kukoistaa. Nihilanthilla on ranteissaan kahleet, niin kuin vortigaunteilla, joka tarkoitti mahdollisesti heidän olevan Combinen orjia jo ennen ensimmäistä Half-Lifea. Nihilanth todennäköisesti yrittää pelin aikana viestiä pelaajalle mm. että hän tiedostaa G-manin olemassaolon, ja että Combine pakottaa Xenin hyökkäämään maahan xeniläisten ollessa kykenemättömiä taistelemaan heitä vastaan.
Namie Amuro
Ura
Amuro julkaisi 12.3.2008 singlen 60s70s80s, joka pääsi singlelistan ykkössijalle toisella viikollaan. Se on Namien singlelista ykköspaikalla kiivennyt julkaisu, vuonna 1999 I HAVE NEVER SEEN singlen jälkeen. Samana vuonna hän julkaisi kokoelma-albumin Best Fiction, joka myi yli 1 800 000 kappaletta. 2009 Amuro julkaisi WILD/Dr. singlen, joka kipusi heti ensimmäisellä viikollaan listaykköseksi. Kappaleet löytyvät myös sittemmin ilmestyneen Past<Future albumilta, joka on viidessä maassa päässyt listaykköseksi. Kesällä 2010 Namie julkaisi Break it/Get myself back singlen.
Xen (Half-Life)
Hypersuctor sensitiva
Hypersuctor sensitiva, tai vain "Tentacle" on jättiläismäinen, kolme päätä omistava olento. Lonkeroilla on suuret nokat, joilla ne koputtavat maahan aggressiivisesti mikäli niitä häiritään. Ne reagoivat ääneen hyvin herkästi, ja niitä tulee harhauttaa esim. räjähteillä edetäkseen niiden ohi. Lonkeroita kohdataan vain harvakseltaan peleissä.